b'\n_START_ARTICLE_\nEisaku Sato\n_START_SECTION_\nZa\xc4\x8detek politi\xc4\x8dne kariere\n_START_PARAGRAPH_\nSat\xc5\x8d je bil rojen v Tabuse\xc2\xa0v\xc2\xa0prefekturi\xc2\xa0Jamagu\xc4\x8di. Med \xc5\xa1tudijem se je lotil teme\xc2\xa0nem\xc5\xa1kega prava v cesarski univerzi v Tokiu. Leta 1923 je opravil izpit\xc2\xa0za vi\xc5\xa1jega dr\xc5\xbeavnega uradnika ob diplomi, ki jo je opravil leto kasneje in nastopil delo v dr\xc5\xbeavni upravi cesarstva v\xc2\xa0ministrstvu za \xc5\xbeeleznice. Ob\xc2\xa0postopnem napredovanju in dokazovanju postane direktor urada\xc2\xa0za \xc5\xbeelezni\xc5\xa1ke povezave Osaka med leti 1944-1946, nakar postane podminister za \xc5\xbeeleznice\xc2\xa0v obdobju\xc2\xa01947-1948._NEWLINE_Sat\xc5\x8d je bil izvoljen v spodnji dom dieta (japonsko\xc2\xa0parlament)\xc2\xa0za japonskega poslanca leta 1949 kot \xc4\x8dlan liberalne stranke. _NEWLINE_Kot minister za po\xc5\xa1tne storitve in telekomunikacije od julija 1951 do julija 1952 se Sato postopoma dvigne kot\xc2\xa0politik in kmalu postane vodja kabineta sekretarja kasnej\xc5\xa1ega\xc2\xa0predsednika vlade \xc5\xa0igeru Jo\xc5\xa1ide od januarja 1953 do julija 1954. Kasneje je bil tudi\xc2\xa0minister za gradbeni\xc5\xa1tvo (od oktobra 1952 do februarja 1953)._NEWLINE_Ko se je\xc2\xa0Liberalna stranka zdru\xc5\xbeila s Japonsko demokratsko_NEWLINE_stranko\xc2\xa0v novoimenovano Liberalno demokratsko stranko\xc2\xa0je bil Sat\xc5\x8d predsednik\xc2\xa0izvr\xc5\xa1nega sveta stranke od decembra 1957 do junija 1958. Sat\xc5\x8d je postal minister za finance v vladnem kabinetu svojega brata Nobusuka Kishija in kasneje za Hayato Ikedo._NEWLINE_Od julija 1961 do leta 1964 je bil vladni minister za razvoj in tehnologijo, obenem pa je bil obenem zadol\xc5\xbeen za izvedbo organizacijo poletnih olimpijskih igrah 1964\xc2\xa0v Tokiu.\n_START_SECTION_\nPredsednik vlade\n_START_PARAGRAPH_\nSat\xc5\x8d nasledi Ikedo, ko ta odstopi zaradi zdravstvenih te\xc5\xbeav. Velja za odlo\xc4\x8dnega voditelja, ki je vladal v obdobju izrazitega gospodarskega razvoja. V uspe\xc5\xa1nih treh mandatih\xc2\xa0vladanja Japonski velja za pomembnega in vplivnega voditelja. Najve\xc4\x8d odpora je do\xc5\xbeivel predvsem zaradi japonske zunanje politike, ki tedaj uspeva predvsem dolo\xc4\x8dati kompromise med interesi Kitajske in Zdru\xc5\xbeenih dr\xc5\xbeav Amerike.\xc2\xa0Protesti \xc5\xa1tudentov\xc2\xa0in drugih dr\xc5\xbeavljanov nara\xc5\xa1\xc4\x8dajo, Sato za potrebe sankcij zapre tokijsko univerzo za leto dni\xc2\xa0leta 1969.\n_START_SECTION_\nOkinawa po okupaciji\n_START_PARAGRAPH_\nPo koncu druge svetovne vojne\xc2\xa0je otok\xc2\xa0Okinawa\xc2\xa0bila zasedena s strani ZDA.\xc2\xa0Avgusta 1965 je Sat\xc5\x8d postal prvi povojni predsednik vlade Japonske, ki obi\xc5\xa1\xc4\x8de Okinawo.\n_START_SECTION_\nOdnosi z jugovzhodno Azijo\n_START_PARAGRAPH_\nMed vlado je\xc2\xa0Sat\xc5\x8d z Japonsko sodeloval pri oblikovanju Azijske razvojne banke leta 1966. Na ministrski ravni je\xc2\xa0potekala mednarodna\xc2\xa0konferenca o jjugovzhodni Aziji\xc2\xa0za gospodarski razvoj. To je bila prva mednarodna konferenca, ki je potekala pod pokroviteljstvom japonske vlade\xc2\xa0v povojnem obdobju. Leta 1967 je bil tudi prvi japonski predsednik vlade na obisk v Singapurju. Bil je tudi\xc2\xa0podpornik ju\xc5\xbenovietnamske vlade med Vietnamsko vojno.\n_START_SECTION_\nKasnej\xc5\xa1e \xc5\xbeivljenje\n_START_PARAGRAPH_\nSat\xc5\x8d je\xc2\xa0delil Nobelovo nagrado za mir s Se\xc3\xa1nom MacBrideom leta 1974. Bil je\xc2\xa0nagrajen za zastopanje Japoncev za mir in podpis\xc2\xa0 Pogodbe o ne\xc5\xa1irjenju jedrskega oro\xc5\xbeja v letu 1970. _NEWLINE_Bil je prvi Azijec, ki je sprejel njemu podeljeno Nobelovo nagrado za mir. (Leta 1973 je vietnamski politik Le Duc Tho\xc2\xa0postal prvi Azijec, ki so mu nagrado podelili, a jo je Tho zavrnil.)\n_START_SECTION_\nSmrt\n_START_PARAGRAPH_\n19. maja 1975 je Sat\xc5\x8d v restavraciji do\xc5\xbeivel te\xc5\xbeek infarkt in padel v komo. Umrl je ob 12:55, 3. junija v D\xc5\xbeikej Univerzitetnem bolni\xc5\xa1ni\xc4\x8dnem centru ob starosti 74 let. Po javnem pogrebu so njegov pepel\xc2\xa0pokopali v\xc2\xa0dru\xc5\xbeinskem pokopali\xc5\xa1\xc4\x8du._NEWLINE_Sat\xc5\x8d je bil posmrtno po\xc4\x8da\xc5\xa1\xc4\x8den z Ovratnikom Reda Chrysanthemum, kar je\xc2\xa0najvi\xc5\xa1je\xc2\xa0dr\xc5\xbeavno odli\xc4\x8dje na Japonskem.'